

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

Daugavpilī

**ĀRKĀRTAS SOCIĀLO JAUTĀJUMU**

**KOMITEJAS SĒDES PROTOKOLS**

2024.gada 5.septembrī **Nr.9**

Sēde sasaukta: plkst. 1300

Sēde atklāta: plkst. 1300

Sēdes veids:atklāta

Sēdes laikā tiek veikts audioieraksts

**Sēdi vada:**

Daugavpils valstspilsētas pašvaldības domes Sociālo jautājumu komitejas priekšsēdētāja Nataļja Kožanova

**Sēdē piedalās komitejas locekļi:**

Līvija Jankovska

Jānis Lāčplēsis

Viktorija Sporāne-Hudojana

Ivars Šķinčs

Dmitrijs Valainis

Aleksejs Vasiļjevs

Daugavpils valstspilsētas pašvaldības administrācijas darbinieki: R.Golovans, V.Pavloviča, I.Šalkovskis

Daugavpils valstspilsētas pašvaldības iestāžu darbinieki: M.Gerasimova, L.Žuromska, O.Akifjeva

**Sēdi protokolē:**

Daugavpils pašvaldības centrālās pārvaldes Administratīvā departamenta Lietvedības un saimnieciskā nodrošinājuma nodaļas Lietvedības pārzine – I.Lauska

**Darba kārtība:**

1. Par grozījumiem Daugavpils valstspilsētas pašvaldības domes 2023.gada 14.septembra saistošajos noteikumos Nr.14 „Pašvaldības sociālie pakalpojumi”.

**1.**

**Par grozījumiem Daugavpils valstspilsētas pašvaldības domes 2023.gada 14.septembra saistošajos noteikumos Nr.14 „Pašvaldības sociālie pakalpojumi”**

Ziņo Daugavpils valstspilsētas pašvaldības iestādes „Sociālais dienests” vadītāja M.Gerasimova.

I.Šķinčs jautā, vai šiem grozījumiem ir saistība ar PLP programmu, ko prezentēja Izglītības pārvalde?

M.Gerasimova atbild, nē.

I.Šķinčs precizē, saistīts tikai ar „Priedīti”, ar bērniem, kuri ir nepilngadīgi un kuri nav sasnieguši 24 gadus, un rehabilitācija notiek „Priedītē”?

M.Gerasimova atbild, jā.

J.Lāčplēsis jautā, šo pakalpojumu agrāk finansēja līdz DI. Viņi finansē šogad arī?

M.Gerasimova atbild, šogad nē.

J.Lāčplēsis jautā, es lasu, ka 2024.gadā piešķirti 32 999 EUR pakalpojumu centram un dienestam piešķirti 40 969 EUR*.* Vai ir piešķirti?

M.Gerasimova atbild, tas bija ielikts budžetā, lai speciālisti varētu sniegt šos pakalpojumus.

J.Lāčplēsis jautā, no 1.janvāra līdz šim laikam nesniedza? Līdzekļi bija, bet pakalpojumu nesniedza?

M.Gerasimova atbild, nesniedza, bija nepieciešams atrast speciālistus, kuri varētu sniegt pakalpojumus.

J.Lāčplēsis precizē, programmā speciālisti bija un viņi sniedza pakalpojumus, DI finansējums beidzās, speciālisti pazuda?

M.Gerasimova atbild, cilvēki bija pieņemti uz to laiku.

J.Lāčplēsis jautā, tie 20 bērni, kas saņems pakalpojumu, vai apgūs šo summu? Vai būs laba ekonomija?

M.Gerasimova atbild, ka nevar atbildēt uz šo jautājumu, jo tas nav Sociālā dienesta budžets, tas ir „Priedītes” budžets. Līdz gada beigām līdzekļu pietiks, jo no janvāra mēneša pakalpojums netika sniegts.

J.Lāčplēsis precizē, šeit rakstīts - citiem sociālās rehabilitācijas pakalpojumiem dienestam 2024.gadā piešķirti 40969 EUR*.*

M.Gerasimova atbild, tas ir dienestam, dienests arī sniedz sociālos pakalpojumus.

J.Lāčplēsis jautā, līdz šim nesniedzāt?

M.Gerasimova atbild, ka dienesta ietvaros sniedza, bet tas papildus būs „Priedītes”, dienests pirka pakalpojumu no SIF.

N.Kožanova aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Atklāti balsojot, „par”– 7 (L.Jankovska, J.Lāčplēsis, V.Sporāne-Hudojana, I.Šķinčs, D.Valainis, A.Vasiļjevs), „pret” – nav, „atturas” – nav, **Sociālo jautājumu komiteja nolemj:** atbalstīt lēmuma projektu „Par grozījumiem Daugavpils valstspilsētas pašvaldības domes 2023.gada 14.septembra saistošajos noteikumos Nr.14 „Pašvaldības sociālie pakalpojumi”” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotāja Daugavpils valstspilsētas pašvaldības domes sēdē noteikta Sociālo jautājumu komitejas priekšsēdētāja N.Kožanova.

Sēde slēgta plkst. 1304

Sociālo jautājumu

komitejas priekšsēdētāja  *(personiskais paraksts)* N.Kožanova

Protokoliste  *(personiskais paraksts)* I.Lauska